CELEX: 22010D0007
Language: sl
Date: 2010-01-29 00:00:00
Title: Sklep Skupnega odbora EGP št. 7/2010 z dne 29. januarja 2010 o spremembi Priloge II (Tehnični predpisi, standardi, preskušanje in certificiranje) k Sporazumu EGP

22.4.2010   
            
            
               SL
            
            
               Uradni list Evropske unije
            
            
               L 101/14
            
         SKLEP SKUPNEGA ODBORA EGP
   št. 7/2010
   z dne 29. januarja 2010
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 137/2009 z dne 4. decembra 2009 (1).
            
         
               (2)
            
            
               Uredbo Komisije (ES) št. 506/2007 z dne 8. maja 2007 o zahtevah glede preskusov in informacij, ki jih morajo izpolniti uvozniki ali proizvajalci nekaterih prednostnih snovi v skladu z Uredbo Sveta (EGS) št. 793/93 o oceni in nadzoru tveganja, ki ga predstavljajo obstoječe snovi (2), je treba vključiti v Sporazum.
            
         
               (3)
            
            
               Uredbo Komisije (ES) št. 465/2008 z dne 28. maja 2008 o uvedbi, v skladu z Uredbo Sveta (EGS) št. 793/93, zahtev glede preskusov in informacij, ki jih morajo izpolniti uvozniki in proizvajalci nekaterih snovi, ki so lahko obstojne, strupene in se lahko kopičijo v organizmih ter so navedene na Evropskem seznamu obstoječih komercialnih kemičnih snovi (3), je treba vključiti v Sporazum.
            
         
               (4)
            
            
               Uredbo Komisije (ES) št. 466/2008 z dne 28. maja 2008 o uvedbi zahtev glede preskusov in informacij, ki jih morajo izpolniti uvozniki in proizvajalci nekaterih prednostnih snovi v skladu z Uredbo Sveta (EGS) št. 793/93 o oceni in nadzoru tveganja, ki ga predstavljajo obstoječe snovi (4), je treba vključiti v Sporazum.
            
         
               (5)
            
            
               Direktivo 2008/103/ES Evropskega parlamenta in Sveta z dne 19. novembra 2008 o spremembi Direktive 2006/66/ES o baterijah in akumulatorjih ter odpadnih baterijah in akumulatorjih glede dajanja baterij in akumulatorjev na trg (5) je treba vključiti v Sporazum –
            
         SKLENIL:
   Člen 1
   Poglavje XV Priloge II k Sporazumu se spremeni:
   
               1.
            
            
               v točki 12x (Direktiva 2006/66/ES Evropskega parlamenta in Sveta) se doda:
               „ , kakor jo spreminja:
               
                           —
                        
                        
                           
                              32008 L 0103: Direktiva 2008/103/ES Evropskega parlamenta in Sveta z dne 19. novembra 2008 (UL L 327, 5.12.2008, str. 7).“;
                        
                     
         
               2.
            
            
               za točko 12zk (Odločba Komisije 2008/681/ES) se vstavi naslednja točka:
               
                           „12zl.
                        
                        
                           
                              32007 R 0506: Uredba Komisije (ES) št. 506/2007 z dne 8. maja 2007 o zahtevah glede preskusov in informacij, ki jih morajo izpolniti uvozniki ali proizvajalci nekaterih prednostnih snovi v skladu z Uredbo Sveta (EGS) št. 793/93 o oceni in nadzoru tveganja, ki ga predstavljajo obstoječe snovi (UL L 119, 9.5.2007, str. 24).
                        
                     
                           12zm.
                        
                        
                           
                              32008 R 0465: Uredba Komisije (ES) št. 465/2008 z dne 28. maja 2008 o uvedbi, v skladu z Uredbo Sveta (EGS) št. 793/93, zahtev glede preskusov in informacij, ki jih morajo izpolniti uvozniki in proizvajalci nekaterih snovi, ki so lahko obstojne, strupene in se lahko kopičijo v organizmih ter so navedene na Evropskem seznamu obstoječih komercialnih kemičnih snovi (UL L 139, 29.5.2008, str. 8).
                        
                     
                           12zn.
                        
                        
                           
                              32008 R 0466: Uredba Komisije (ES) št. 466/2008 z dne 28. maja 2008 o uvedbi zahtev glede preskusov in informacij, ki jih morajo izpolniti uvozniki in proizvajalci nekaterih prednostnih snovi v skladu z Uredbo Sveta (EGS) št. 793/93 o oceni in nadzoru tveganja, ki ga predstavljajo obstoječe snovi (UL L 139, 29.5.2008, str. 10).“.
                        
                     
         Člen 2
   Besedila uredb (ES) št. 506/2007, (ES) št. 465/2008, (ES) št. 466/2008 in Direktive 2008/103/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 30. januarja 2010, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 29. januarja 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 62, 11.3.2010, str. 30.
   
      (2)  UL L 119, 9.5.2007, str. 24.
   
      (3)  UL L 139, 29.5.2008, str. 8.
   
      (4)  UL L 139, 29.5.2008, str. 10.
   
      (5)  UL L 327, 5.12.2008, str. 7.
   
      (6)  Navedene so ustavne zahteve.